kalixlouiis/myanmar-wikipedia-corpus huggingface dataset:
တိဿမြတ်စွာဘုရားလက်ထက် ကဋစ္ဆုဘိက္ခာဒါယိကာထေရီလောင်းသည် ရှေးဘဝတစ်ခုတွင် ဆွမ်းခံလှည့်လည်တော်မူသော နတ်လူတို့၏ ဆရာဖြစ်တော်မူသော တိဿမြတ်စွာဘုရားအား တစ်ဇွန်းမျှသော ဆွမ်းကို ယူ၍ ပေးလှူခဲ့သည်။
တိဿမြတ်စွာဘုရားသည် အလှူခံပြီး၍ လမ်းခရီး၌ ရပ်တန့်တော်မူလျက် ထေရီလောင်းအား အနုမောဒနာပြုတော်မူခဲ့သည်။
"သင်သည် တစ်ဇွန်းမျှသော ဆွမ်းကို လှူရခြင်းကြောင့် တာဝတိံသာဘုံသို့ ရောက်ရလတ္တံ့၊ သုံးကျိပ်ခြောက်ယောက်သော နတ်မင်းတို့၏ မိဖုရားအဖြစ်ကို ပြုရလတ္တံ့။
ငါးကျိပ်သော စကြဝတေးမင်းတို့၏ မိဖုရားအဖြစ်ကို ပြုရလတ္တံ့၊ စိတ်ဖြင့် တောင့်တအပ်သောအရာအားလုံးကို အခါခပ်သိမ်း ရလတ္တံ့။
စည်းစိမ်ကို ခံစားပြီး၍ ကြောင့်ကြမရှိဘဲ ရဟန်းပြုရလတ္တံ့၊ အလုံးစုံသော အာသဝတို့ကို ပိုင်းခြားသိ၍ အာသဝမရှိဘဲ ပရိနိဗ္ဗာန် ပြုရလတ္တံ့" ဟု တိဿမြတ်စွာဘုရားက မိန့်ကြားတော်မူခဲ့သည်။
(အပဒါန၊၂၊၁၉၂၊ ဂါထာ ၆၀-၆၄) အကျိုးခံစားရခြင်း ထိုသို့ တစ်ဇွန်းမျှသော ဆွမ်းကို လှူဒါန်းခဲ့သော ကုသိုလ်ကံကြောင့် ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်၌ အပါယ်လေးဘုံသို့ လားရောက်ခြင်းကို မသိခဲ့ရပေ။
(အပဒါန၊၂၊၁၉၂၊ ဂါထာ ၆၇) ဂေါတမမြတ်စွာဘုရားလက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်၌ ရဟန်းပြုခဲ့ပြီး ပဋိသမ္ဘိဒါလေးပါး၊ ဝိမောက္ခရှစ်ပါး နှင့် အဘိညာဉ်ခြောက်ပါးတို့ကို မျက်မှောက်ပြုကာ ရဟန္တာအဖြစ်သို့ ရောက်ရှိခဲ့သည်။
(အပဒါန၊၂၊၁၉၂၊ ဂါထာ ၆၈-၇၀) အဓိပ္ပာယ်ဖွင့်ဆိုချက် ဤဝတ္ထုသည် သဒ္ဓါစိတ်ဖြင့် ပြုလုပ်သော အလှူဒါနသည် မည်မျှပင် နည်းပါစေ ကြီးမားသော အကျိုးကျေးဇူးကို ပေးစွမ်းနိုင်ကြောင်း ဖော်ပြထားသည်။
တိဿမြတ်စွာဘုရား၏ အနုမောဒနာစကားအရ ဘဝအဆက်ဆက် ချမ်းသာသုခကို ခံစားရပြီး နောက်ဆုံးတွင် ကိလေသာအညစ်အကြေးအပေါင်းမှ လွတ်မြောက်ကာ နိဗ္ဗာန်သို့ ရောက်ရှိနိုင်ကြောင်းကိုလည်း သွန်သင်ထားသည်။
အမှု—ကျောင်းကိုပေးပြီးမှ စိတ်ဆိုး၍ နှင်ထုတ်မှု။
ထုလ္လနန္ဒာနှင့် အရှင်မဘဒ္ဒါ ဘဒ္ဒါကာပိလာနီမည်သော အရှင်မသည် သာကေတမြို့၌ ဝါဆိုနေစဉ် တစ်စုံတစ်ခု အနှောင့်အယှက် ရှိသောကြောင့် သာဝတ္ထိသို့ ပြန်လာလို၍ ထုလ္လနန္ဒာထံ “နေစရာကျောင်း ပေးလို့ရှိလျှင် သာဝတ္ထိသို့ ပြန်လာလိုကြောင်း” တမန်စေလွှတ်လိုက်ရာ ထုလ္လနန္ဒာကလည်း “လာခဲ့ပါ, ပေးပါမည်” ဟု စကားပြန်လိုက်သဖြင့် သာဝတ္ထိသို့ ပြန်လာလေသည်။
ထို ၂-ဦးလုံးပင် တရားအရာ၌ များစွာတတ်သိ၍ တရားဟော ကောင်းသူချည်းဖြစ်၍ အရှင်မဘဒ္ဒါလာမူ အထက်တန်းစားဟု အများ ချီးမွမ်းခံရသူ ဖြစ်သောကြောင့် ဘိက္ခုနီကျောင်းသို့ ရောက်လာသူတို့သည် အရှင်မဘဒ္ဒါထံ ပထမဝင်ပြီးမှ ထုလ္လနန္ဒာထံသို့ သွားကြကုန်၏။
ထုလ္လနန္ဒာသည် ကိုယ့်ထက်သာသော အရှင်မဘဒ္ဒါကို မနာလိုသော (ဣဿာ)ကြောင့် သူပေးထားသော ကျောင်းမှ နှင်ထုတ်လေရာ, အခြား ဘိက္ခုနီတို့က ထုလ္လနန္ဒာကို ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော်မူရလေသည်။
သိက္ခာပုဒ် ယာ ပန ဘိက္ခုနီ ဘိက္ခုနိယာ ဥပဿယံ ဒတွာ ကုပိတာ အနတ္တမနာ နိက္ကဍ္ဎေယျ ဝါ နိက္ကဍ္ဎာပေယျ ဝါ, ပါစိတ္တိယံ။
မြန်မာပြန် ဘိက္ခုနီတို့အား ကျောင်းကို ပေးပြီးနောက် စိတ်ဆိုး၍ မနှစ်သက်၍ ထိုကျောင်းမှ ကိုယ်တိုင်ဖြစ်စေ ခိုင်း၍ဖြစ်စေ နှင်ထုတ်သော ဘိက္ခုနီမှာ ပါစိတ်အာပတ်သင့်၏။
အမှု—ယောက်ျားတို့နှင့် ရောရောနှောနှောနေမှု။
စဏ္ဍကာဠီ သာဝတ္ထိမြို့၌ စဏ္ဍကာဠီမည်သော ဘိက္ခုနီသည် အိမ်ပိုင်, ရာပိုင်ရှိသော ယောက်ျားနှင့်လည်းကောင်း, ထိုသူတို့၏ သားနှင့်၎င်း ရောရောနှောနှော နေလေ့ရှိ၏၊ သူ၏နေပုံကို အခြားဘိက္ခုနီတို့ မနှစ်သက်၍ ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော်မူရလေသည်။
သိက္ခာပုဒ် ယာ ပန ဘိက္ခုနီ သံသဋ္ဌာ ဝိဟရေယျ ဂဟပတိနာ ဝါ ဂဟပတိပုတ္တေန ဝါ, သာ ဘိက္ခုနီ ဘိက္ခုနီဟိ ဧဝမဿ ဝစနီယာ ‘‘မာယျေ, သံသဋ္ဌာ ဝိဟရိ ဂဟပတိနာပိ ဂဟပတိပုတ္တေနာပိ, ဝိဝိစ္စာယျေ, ဝိဝေကညေဝ ဘဂိနိယာ သံဃော ဝဏ္ဏေတီ’’တိ။
ဧဝဉ္စ သာ ဘိက္ခုနီ ဘိက္ခုနီဟိ ဝုစ္စမာနာ တထေဝ ပဂ္ဂဏှေယျ, သာ ဘိက္ခုနီ ဘိက္ခုနီဟိ ယာဝတတိယံ သမနုဘာသိတဗ္ဗာ တဿ ပဋိနိဿဂ္ဂါယ, ယာဝတတိယဉ္စေ သမနုဘာသိယမာနာ တံ ပဋိနိဿဇ္ဇေယျ, ဣစ္စေတံ ကုသလံ။
မြန်မာပြန် အကြင် ဘိက္ခုနီသည် အိမ်ပိုင်ရာပိုင်ရှိ၍ ဂဟပတိအမည်ရသူနှင့်သော်လည်းကောင်း, ထိုဂဟပတိသားနှင့်သော်လည်းကောင်း, ရောရော နှောနှော နေအံ့၊ ထိုဘိက္ခုနီကို အခြားဘိက္ခုနီတို့က ဤသို့ပြောဆိုရမည်၊ (အဘယ်သို့ ပြောဆိုရမည်နည်း-ဟူမူ၊) အိုအရှင်မ... သင်သည် ဂဟပတိနှင့်လည်းကောင်း, ဂဟပတိ၏သားနှင့်လည်းကောင်း, ရောရော နှောနှော မနေပါလင့်၊ အိုအရှင်မ... ထိုသူတို့နှင့် ကင်းကင်းရှင်းရှင်းနေပါ၊ အရှင်မ၏ ကင်းကင်းရှင်းရှင်းနေခြင်းကိုသာ ဘိက္ခုနီသံဃာက ချီးမွမ်းပါသည်၊ ဤသို့ပြောဆိုရမည်၊ ဤသို့အခြားဘိက္ခုနီတို့က ပြောဆိုအပ်ပါလျက် ထိုဘိက္ခုနီသည် ရှေးအတိုင်းပင် (သူ့အနေကို မပြင်ဘဲ) ချီမြှောက် နေအံ့(သာ၍ကဲနေအံ့၊)ထိုဘိက္ခုကို အခြားဘိက္ခုနီတို့က ထိုအယူ ထိုနေပုံကိုစွန့်ဖို့ရာ ၃-ကြိမ်တိုင်အောင် ဉ တ်ကမ္မဝါစာဖြင့် ပြောဆို ဆုံးမရမည်၊ ၃-ကြိမ်တိုင်အောင် ပြောဆိုနေစဉ် ထိုအယူကိုစွန့်လျှင် (ပါစိတ်အပတ် မသင့်ကြောင်းဖြစ်၍ ကောင်းသေး၏၊ ဒုက္ကဋ်အာပတ်တော့ သင့်လေပြီ။
လုံးလုံးမစွန့်လျှင်ကား ကမ္မဝါစာ အဆုံး၌ ထိုဘိက္ခုနီမှာ ပါစိတ်အာပတ်သင့်၏။
အမှု—မိမိတိုင်းပြည်အတွင်းရွံရှားဖွယ်ဟု သမုတ်အပ်၍ဘေးရန်လည်းရှိသော အရပ်၌ အဖေါ်ကုန်သည်များ မပါဘဲ ဒေသစာရီလှည့်မှု။
ထိုသို့ဒေသစာရီ လှည့်ကြသော ဘိက္ခုနီတို့ကို သေသောက်ကြူးတို့က ဖျက်ဆီးလိုက်ကြသောကြောင့် ဤသိက္ခာပုဒ်ကို ပညတ်တော်မူရလေသည်။
သိက္ခာပုဒ် ယာ ပန ဘိက္ခုနီ အန္တောရဋ္ဌေ သာသင်္ကသမ္မတေ သပ္ပဋိဘယေ အသတ္ထိကာ စာရိကံ စရေယျ, ပါစိတ္တိယံ။
မြန်မာပြန် မိမိတို့နေရာတိုင်းပြည်အတွင်းဝယ် ရွံရှားဖွယ်ဟု သမုတ်အပ်သော ဘေးရန်လည်းရှိသော အရပ်၌ အဖေါ် ကုန်သည်များ မပါဘဲ ဒေသစာရီ လှည့်လည်သွားလာသော ဘိက္ခုနီမှာ ပါစိတ် အာပတ်သင့်၏။
အမှု—တိုင်းတစ်ပါးဝယ် ရွံရှာဖွယ်ဟု သမုတ်အပ်၍ ဘေးရန် လည်းရှိသော အရပ်၌ အဖော်ကုန်သည်များ မပါဘဲ ဒေသစာရီလှည့်လည်သွားလာ။
ထိုသို့ သွားလာသူတို့ကို သေသောက်ကြူးတို့က ဖျက်ဆီးလိုက်ကြသောကြောင့် ဤသိက္ခာပုဒ်ကို ပညတ်တော်မူရလေသည်။
သိက္ခာပုဒ် ယာ ပန ဘိက္ခုနီ တိရောရဋ္ဌေ သာသင်္ကသမ္မတေ သပ္ပဋိဘယေ အသတ္ထိကာ စာရိကံ စရေယျ, ပါစိတ္တိယံ။
မြန်မာပြန် မိမိနေရာ တိုင်းပြည်မှတစ်ပါး အခြားတိုင်းပြည်ဝယ် ရွံရှာဖွယ်ရှိ၏ဟု သမုတ်အပ်သော အမှန်လည်း ဘေးရန်ရှိသော အရပ်၌ အဖေါ်ကုန်သည်များ မပါဘဲ ဒေသစာရီလှည့်လည်သွားလာသော ဘိက္ခုနီမှာ ပါစိတ်အာပတ်သင့်၏။
အမှု—ဝါတွင်း၌ ဒေသစာရီ လှည့်လည်သွားလာ။
ထိုသို့ သွားလာသော ဘိက္ခုနီတို့ကို မြက်သစ်ပင်၌ အသက်ရှိ၏ဟု အယူရှိကြသော လူတို့က “မိုးကာလအတွင်းဖြစ်၍ စိမ်းစို လန်းဆန်း နေသော မြက်သစ်ပင် အရှင်ကလေးတွေကို သေအောင်နင်း၍ လှည့်လည်သွားလာ နေကြရသလား”ဟု ကဲ့ရဲ့ကြသောကြောင့် လူတို့အလိုလိုက်၍ ဤသိက္ခာပုဒ်ကို ပညတ်တော်မူရလေသည်။
သိက္ခာပုဒ် ယာ ပန ဘိက္ခုနီ အန္တောဝဿံ စာရိကံ စရေယျ, ပါစိတ္တိယံ။
မြန်မာပြန် ဝါတွင်း၌ ဒေသစာရီ လှည့်လည်သော ဘိက္ခုနီမှာ ပါစိတ်အာပတ်သင့်၏။
အမှု—ဘယ်မှမသွားဘဲ တနေရာထည်း၌ မိုးရော ဆောင်းရော နွေရော နေကြမှု။
လူတို့အပြစ် ရှာပုံ ရာဇဂြိုဟ်မြို့၌ နေထိုင်ကြသော ဘိက္ခုနီတို့သည် မိုး, ဆောင်း, နွေပါ ဥတု ၃-ပါးလုံး ဘယ်မှ မသွားကြဘဲ ထိုရာဇဂြိုဟ်မြို့၌သာ နေကြကုန်၏၊ ထိုအခါ လူတို့သည် “ဘိက္ခုနီတွေမှာ သွားစရာ နေရာ ကျဉ်းမြောင်းကုန်ပြီ၊ အရပ် ၄-မျက်နှာလုံးပင် သူတို့အတွက် အလင်းမရ-မှောင်ကြီးကျနေသလို ဖြစ်ကုန်ပြီ”ဟု ကဲ့ရဲ့ကြသည်ကို တဆင့်စကား ကြားတော်မူရသောကြောင့် မကြည်ညို သေးသူတို့ကို ကြည်ညိုစေခြင်း ကြည်ညိုပြီးသူတို့ကို ပို၍ကြည်ညိုစေခြင်း စသောအကျိုးငှါ ဤသိက္ခာပုဒ်ကို ပညတ်တော်မူရလေသည်။
သိက္ခာပုဒ် ယာ ပန ဘိက္ခုနီ ဝဿံဝုဋ္ဌာ စာရိကံ န ပက္ကမေယျ အန္တမသော ဆပ္ပဉ္စယောဇနာနိပိ, ပါစိတ္တိယံ။
မြန်မာပြန် မိုးလပတ်လုံး ဝါတွင်း၌ နေပြီး၍ ဝါကျွတ်သောအခါ (ဘေးအန္တရာယ် ကင်းပါမူ) အနည်းဆုံး ၅ ယူဇနာ, ၆ ယူဇနာ လောက်မျှ ဒေသစာရီ မလှည့်လည်သော ဘိက္ခုနီမှာ ပါစိတ် အာပတ်သင့်၏။
တုဝဋ္ဋဝဂ် ပြီး၏။
ဟောက်မေယာ (; သင်္ကေတ: 16px|🝻) သည် နက်ပကျွန်းဂြိုဟ်ပတ်လမ်းကြောင်းအလွန်ရှိ ဂြိုဟ်ပုတစ်ခုဖြစ်သည်။
ယင်းအား Mike Brown ဦးဆောင်သောအဖွဲ့က ၂၀၀၅ ခုနှစ်တွင် ရှာဖွေတွေ့ရှိခဲ့သည်။
နိုင်ငံတကာ နက္ခတ္တအဖွဲ့က ၂၀၁၈ စက်တင်ဘာ ၁၇ တွင် ဟောက်မေယာအား ဂြိုဟ်ပုအဖြစ် အသိမှတ်ပြုခဲ့သည်။
ဟောက်မေယာသည် ပလူတို၏ ၃ ပုံ ၁ ပုံ၊ ကမ္ဘာ၏ ၁၄၀၀ ပုံ ၁ ပုံ တည်ရှိသည်။
နေကို တစ်ပတ် လှည့်ပတ်မိရန် ၂၈၄ နှစ် ကြာမြင့်ပြီး နေနှင့် အနီးဆုံး အကွာဝေးမှာ ၃၅ AU ဖြစ်ကာ နေနှင့် အဝေးဆုံးမှာ ၅၁ AU ကွာဝေးသည်။
သဘာဝ ဂြိုဟ်တုများ ဟောက်မေယာတွင် နာမကာ (Namaka) နှင့် ဟစ်အိယားကာ (Hiʻiaka) ဟုခေါ်သော ဂြိုဟ်ရံလ ၂ စင်း တည်ရှိသည်။
မှတ်စု ကိုးကား ကဏ္ဍ:နေအဖွဲ့အစည်း Category:ဂြိုဟ်ငယ်များ ကဏ္ဍ:ဂြိုဟ်သိမ်ဂြိုဟ်မွှားများ။
သတ္တုပ္ပလမာလိကာထေရီ သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။
ဘဝဇာတ်ကြောင်း ရှေးအတိတ်ဘဝ ဤဘဒ္ဒကမ္ဘာမှ ရေတွက်သော် သုံးဆယ့်တစ်ကမ္ဘာအထက် ကာလတွင် ဖြစ်၏။
သတ္တုပ္ပလမာလိကာထေရီသည် အရုဏဝတီမြို့၌ အရုဏအမည်ရှိသော မင်း၏ မိဖုရား ဖြစ်ခဲ့၏။
ထိုမိဖုရားသည် ကြာညိုပန်း ခုနစ်ပွင့်ကို ယူ၍ မြတ်စွာဘုရားအား လှူဒါန်းပူဇော်ခဲ့၏။
ထိုသို့ လှူဒါန်းခဲ့ရသော ကုသိုလ်တို့ကြောင့် တာတဝတိံသာဘုံသို့ ရောက်ခဲ့ရ၏။
ခုနစ်ဆယ်သော မင်းတို့၏ မိဖုရားအဖြစ်ကိုလည်း ရရှိခဲ့၏။
ခြောက်ဆယ့်သုံးယောက်သော စကြဝတေးမင်းတို့၏ မိဖုရားအဖြစ်ကို ရရှိခဲ့၏။
ကြာပန်းလှူခဲ့သည့်အတွက် ကြာညိုပန်းကဲ့သို့ အဆင်း၊ အနံ့ရှိ၍အဆင်းသည်လည်း လှပ၏။
ထိုသို့ မြတ်စွာဘုရားအား ကြာညိုပန်းလှူဒါန်းခဲ့ရသည့်အတွက် သတ္တုပ္ပလမာလိကာထေရီသည် ထိုအချိန်မှစကာ မကောင်းသူတို့ ရောက်ရာ ဒုဂ္ဂတိ ဘဝသို့ မရောက်ခဲ့ရပေ။
ဥဒကဒါယိကာထေရီ သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။
ဘဝဇာတ်ကြောင်း ရှေးအတိတ်ဘဝ ဤဘဒ္ဒကမ္ဘာမှ ရေတွက်သော် ကိုးဆယ့်တစ်ကမ္ဘာအထက် ကာလတွင် ဖြစ်၏။
ထိုဘဝတွင် ဥဒကဒါယိကာထေရီသည် ရေရောင်းခြင်းဖြင့် အသက်မွေးဝမ်းကြောင်း ပြုရသူ ရေသည်မ ဖြစ်ခဲ့၏။
ထိုရေသည်မသည် ရေခပ်၍ ရဟန်းတို့၏ ရေချိုးအိမ်တွင် ရေတည်၍ ကုသိုလ်ပြု၏။
ထိုပြုခဲ့သည့် ကုသိုလ်ကံသသည် သေလွန်သည့်အခါ တာဝတိံသာဘုံသို့ ရောက်စေ၏။
ထိုနတ်ပြည်တွင် တစ်ထောင်သော နတ်သမီးတို့တွင် အသာလွန်အမြတ်ဆုံး ဖြစ်ခဲ့၏။
ထို့ပြင် ငါးဆယ်သော နတ်မင်းတို့၏ မိဖုရား အဖြစ်ကို လည်းကောင်း၊ နှစ်ဆယ်သော စကြဝတေးမင်းတို့၏ မိဖုရား အဖြစ်ကိုလည်းကောင်း ရရှိခဲ့လေသည်။
ထိုသို့ ရေလှူဒါန်းခဲ့သည့် အကျိုးကြောင့် လူ့ဘဝ၊ နတ်ဘဝနှစ်မျိုးတွင်သာ ကျင်လည်ခဲ့ရ၏။
ဒုဂ္ဂတိဘဝသို့ မရောက်ခဲ့ရပေ။
ပဉ္စဒီပိကာထေရီ သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။
ဘဝဇာတ်ကြောင်း ရှေးအတိတ်ဘဝ ဤဘဒ္ဒကမ္ဘာမှ ရေတွက်သော် ကမ္ဘာတစ်သိန်းအထက် ကာလတွင် ဖြစ်၏။
ပဉ္စဒီပိကာထေရီသည် ဟံသာဝတီမြို့တွင် လှည့်လည်သွားလာကာ ကုသိုလ်တရားတို့ကို ရှာဖွေ၏။
ထိုသို့ လှည့်လည်၍ လကွယ်နေ့တစ်နေ့တွင် (ထင်းရှူး) ဗောဓိပင်ကို ဖူးမြင်ရလေ၏။
ထို့နောက် မြတ်စွာဘုရားသည် မနှိုင်းယှဉ်နိုင်သော ဂုဏ်ရှိသည့် ပုဂ္ဂိုလ်၊ အတုမရှိ ပြိုင်ဘက်မရှိသော ပုဂ္ဂိုလ်ဖြစ်ပါက ဤဗောဓိပင်သည် တန်ခိုးပြာဋိဟာပြပါစေသတည်းဟု အဓိဋ္ဌာန်လိုက်ရာ ဗောဓိပင်သည် ထွန်းလင်းတောက်ပကုန်၏။
ထို့နောက် ပဉ္စဒီပိကာထေရီသည် ထိုဗောဓိပင်ရင်းတွင် ခုနစ်ရက်ပတ်လုံး ထိုင်နေ၏။
ခုနစ်ရက်မြောက်သော နေ့တွင် ဆီမီးပူဇော်ခဲ့၏။
ထိုသို့ ပြုခဲ့သော ကုသိုလ်ကံတို့ကြောင့် သေလွန်သော တာဝတိံသာဘုံသို့ ရောက်ခဲ့၏။
ပဉ္စဒီပဟု အမည်ရသည့် ဗိမာန်ကိုလည် ရရှိခဲ့၏။
အကြိမ်ရှစ်ဆယ် နတ်မင်းတို့၏ မိဖုရား ဖြစ်ခဲ့၏။
အကြိမ်တစ်ရာ စကြဝတေးမင်းတို့၏ မိဖုရား ဖြစ်ခဲ့သည်။
ထိုနောက် နတ်ပြည်မှ စုတေ၍ လူ့ပြည်သို့ ရောက်သောအခါတွင်လည်း အမိဝမ်းတွင်း၌ မျက်လုံးသည် မမှိတ်ပဲ ရှိ၏။
ထိုသို့ ဆီမီးလှူခဲ့သည့် အချိန်မှစ၍ ပဉ္စဒီပိကာထေရီသည် မကောင်းသူတို့ ကျရောက်ရသည့် ဒုဂ္ဂတိဘဝသို့ မကျရောက်ခဲ့ရပေ။
ဖက်ဒရယ်ပြည်ထောင်စုတပ်မတော် () သည် ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီ (UNFC) ၏ အဖွဲ့ဝင်များမှ တိုက်ခိုက်သူများဖြင့် ဖွဲ့စည်းထားသော မဟာမိတ်စစ်တပ်တစ်ခု ဖြစ်သည်။
လူနည်းစု တိုင်းရင်းသားများကို ကာကွယ်ရန်အတွက် UNFC က တည်ထောင်ခဲ့ခြင်း ဖြစ်သည်။
အဖွဲ့ဝင်များ ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီတွင် အဖွဲ့ဝင် ငါးဖွဲ့ရှိပြီး ဖက်ဒရယ်ပြည်ထောင်စုတပ်မတော် ကို ထိုအဖွဲ့ဝင်များအနက်မှ အချို့ဖြင့် ဖွဲ့စည်းထားသည်။
အပစ်အခတ်ရပ်စဲထားသော အဖွဲ့ဝင်များ ချင်းအမျိုးသားတပ်ဦး (၂၀၁၅ နိုဝင်ဘာတွင် အဖွဲ့ဝင်အဖြစ်မှ ရပ်စဲခံရ) ကရင် အမျိုးသား အစည်းအရုံး (၂၀၁၄ စက်တင်ဘာတွင် နုတ်ထွက်) ကရင်နီ တပ်မတော် မွန်ပြည်သစ်ပါတီ ပအိုဝ်း အမျိုးသား အဖွဲ့ချုပ် (၂၀၁၅ နိုဝင်ဘာတွင် အဖွဲ့ဝင်အဖြစ်မှ ရပ်စဲခံရ) ရှမ်းပြည်တပ်မတော်-မြောက်ပိုင်း အပစ်အခတ် မရပ်စဲထားသော အဖွဲ့ဝင်များ ရခိုင်ပြည်တပ်မတော် ပြည်သူ့ကာကွယ်ရေးတပ်မတော် ကချင်လွတ်မြောက်ရေးတပ်မတော် (မေ ၂၀၁၇ တွင် နုတ်ထွက်) လားဟူဒီမိုကရက်တစ်အစည်းအရုံး တအောင်း အမျိုးသား လွတ်မြောက်ရေး တပ်မတော် (၂၀၁၆ တွင် နုတ်ထွက်) ဝအမျိုးသားအစည်းအရုံး (မေ ၂၀၁၇ တွင် နုတ်ထွက်) ကိုးကား Category:မြန်မာလက်နက်ကိုင်အဖွဲ့အစည်းများ။
လားဟူဒီမိုကရက်တစ်အစည်းအရုံး (; အတိုကောက် LDU) သည် မြန်မာနိုင်ငံရှိ လားဟူ အတိုက်အခံ အဖွဲ့အစည်းတစ်ခု ဖြစ်သည်။
လက်နက်ကိုင်တပ်ဖွဲ့တစ်ခုရှိပြီး ၂၀၁၈ ဖေဖော်ဝါရီ ၁၃ တွင် အစိုးရနှင့် တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ် ကို လက်မှတ်ရေးထိုးထားသည်။
လားဟူဒီမိုကရက်တစ်အစည်းအရုံးသည် ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီ (UNFC) နှင့် ဖက်ဒရယ်ပြည်ထောင်စုတပ်မတော် တို့၏ အဖွဲ့ဝင်လည်း ဖြစ်သည်။
အိုမူအာမူအာ () သည် အလယ်အလတ်အဆင့် တက်ကြွသော ကြယ်တံခွန် ဖြစ်ပြီး မိမိတို့ သိထားသည့် နေအဖွဲ့အစည်းမှ ပထမဆုံး ထွက်ခွာသွားမည့် ကြယ်တာရာကြားခံ အရာဝတ္ထု (interstellar object) ဖြစ်သည်။
ယင်းအား Robert Weryk ဆိုသူက ဟာဝိုင်အီရှိ Pan-STARRS တယ်လီစကုပ်ဖြင့် ၂၀၁၇ အောက်တိုဘာ ၁၉ တွင် ရှာဖွေတွေ့ရှိခဲ့သည်။
ပထမဆုံး မြင်တွေ့ချိန်၌ ယင်းသည် ကမ္ဘာမြေမှ ၃၃,၀၀၀,၀၀၀ ကီလိုမီတာ (၂၁,၀၀၀,၀၀၀ မိုင်) ကွာဝေးလျက်ရှိပြီး နေမှ ဝေးရာအရပ်သို့ ဦးတည်လျက် ရှိနေခဲ့သည်။
အိုမူအာမူအာသည် ခန့်မှန်းခြေ (၈၀၀ × ၁၀၀ ပေ) ရှိပြီး နေအဖွဲ့အစည်းအပြင်ဘက်တွင် တွေ့ရသော အရာဝတ္ထုများကဲ့သို့ အရောင်မှာ နက်နီရောင် ရှိသည်။
အိုမူအာမူအာသည် နေအနီးသို့ ဖြတ်သွားသော်လည်း ကြယ်တံခွန်အမြီးတန်းကို မတွေ့ရပေ။
အိုမူအာမူအာသည် သတ္တုပါဝင်မှု ကြွယ်ဝပြီး သိပ်သည်းမှုလည်း များမည်ဟု ယူဆထားသည်။
နေကို တူရုပြု၍ အလွန်လျင်မြန်စွာ ရွေ့လျားသောကြောင့် နေအဖွဲ့အစည်းရှိ အိုမူအာမူအာ၏ ရင်းမြစ်နေရာအား ခြေရာခံရန် အခွင့်ရေး မရှိသကဲ့သို့ နေအဖွဲ့အစည်းရှိ ပတ်လမ်းဖြင့် စောင့်ဖမ်း၍လည်း မရနိုင်ပေ။
ယင်းကြောင့် အချိန်ကြာလာသည်နှင့်အမျှ နေအဖွဲ့အစည်းအပြင်ဘက်သို့ ထွက်ခွာသွားမည်ဖြစ်သည်။
အိုမူအာမူအာ၏ ကြယ်စနစ်နှင့် ကြယ်များကြား ဖြတ်သန်းခဲ့သည့်အချိန်များကိုမူ မသိရပေ။
မှတ်စု ကိုးကား Category:ဥက္ကာပျံများ ကဏ္ဍ:နဂါးငွေ့တန်း။
150px|ကျင်းလှိမ့်ကစားခြင်း ကျင်းလှိမ့်ခြင်း သည် ကစားနည်း တစ်မျိုး ဖြစ်၏။
များသောအားဖြင့် မြန်မာနိုင်ငံရှိ ကျေးလက်တောရွာတို့တွင် နွေရာသီကျောင်းပိတ်ရက်သည့်အခါ ကလေးငယ်များ ကစားလေ့ရှိကြသည်။
ကျင်းထဲသို့ လောက်စာလုံး (သို့) လုံးဝန်းသော အရာတစ်ခုခုကို လှိမ့်ထည့်၊ ပစ်ထည့်ကာ ကစားရသည့် ကစားနည်း ဖြစ်၏။
ထိုကစားနည်းသည် မြေကြီးပေါ်တွင် ကျင်းငယ်လေးများ တူး၍ ကစားရန် နေရာပြုလုပ်ရသဖြင့် ကုန်ကျစရိတ် မရှိသည့်အပြင် ကစားမည့်သူ နှစ်ဦး ရှိရုံဖြင့် ကစားနိုင်ပေသည်။
ကစားရန် နေရာပြုလုပ်ခြင်း မြေကြီးပေါ်တွင် လက်ဖက်ရည် ပန်းကန်လုံးခန့် ကျင်းငယ်လေးများကို ပုံတွင်ပါသည့်အတိုင်း စုစုပေါင်း (၂၂) ကျင်း ပြုလုပ်ရပေမည်။
ထိုကျင်းများမှ သင့်တော်သော အကွာအဝေးဖြစ်သည့် ၆ − ပေ၊ ၇ − ပေ ခန့်တွင် ကစားမည့်သူ ပစ်ရန် စည်းသားထားရပေမည်။
ထိုသို့ ကစားရန် ပြုလုပ်သည့်နေရာသည် လောက်စာလုံးများ လှိမ့်သွားနိုင်လောက်အောင် ညီညာသော မြေမျက်နှာပြင် ဖြစ်ရန် လိုအပ်ပေသည်။
အဓိပ္ပါယ်နှင့် သတ်မှတ်ချက်များ ကျင်းတို့၏ တန်ဖိုးများ (၁) ကျင်း၊ (၂) ကျင်း၊ (၃) ကျင်း၊ (၄) ကျင်း၊ (၅) ကျင်း၊ (၆) ကျင်း၊ ဂျီကျင်း အစရှိသည့် ကျင်းတို့တွင် ဆိုင်ရာ တန်ဖိုးများ ရှိ၏။
(၁) ကျင်းအတန်းတွင် တစ်ကျင်းတည်းသာ ရှိ၏။
ထိုကျင်းထဲသို့ လောက်စာလုံးတစ်လုံး ဝင်သွားပါက တန်ဖိုး (၁) ဖြစ်၏။
လောက်စာလုံး (၂) နှစ်လုံး ဝင်သွားပါက တန်ဖိုးသည် (၁+၁=၂) ဖြစ်၏။
(၂) ကျင်းအတန်းတွင် ကျင်းနှစ်ကျင်း ရှိ၏။
ထိုကျင်းနှစ်ကျင်းထဲရှိ မည်သည့်ကျင်းထဲသို့ဖြစ်စေ လောက်စာလုံးတစ်လုံး ဝင်သွားပါက တန်ဖိုးသည် (၂) ဖြစ်၏။
နှစ်လုံး ဝင်သွားပါက တန်ဖိုးသည် (၂+၂=၄) ဖြစ်၏။
ထိုနည်းတူပင် (၃) ကျင်းမှ ခြောက်ကျင်းသည် ထိုနည်းတူပင် ဖြစ်၏။
ဂျီကျင်းမှာမူ အထက်ပါကျင်းများကဲ့သို့ သီးခြားတန်ဖိုး မရှိပေ။
သို့သော် ဂျီကျင်းသည် အထက်ပါကျင်းများထက် တန်ဖိုးကြီးမြင့်သည်။
ဆွိ နှင့် ဘေးဆွိ မည်သည့်ကျင်းအတန်းရှိ ကျင်း (သို့) ကျင်းတွင် ဖြစ်စေ သုံးလုံးစလုံး ဝင်နေပါက “ဆွိ” ဟု ခေါ်သည်။
ဥပမာ (၃) ကျင်းအတန်းတွင် သုံးလုံးစလုံး ဝင်နေပါက ၉ ဟု မရေတွက်ရဘဲ “၃ − ဆွိ” ဟု ခေါ်ဆိုရသည်။
ထိုနည်းတူ (၂) ကျင်းတွင် ဖြစ်ပါက (၂ − ဆွိ)၊ ဂျီကျင်းတွင် ဖြစ်ပါက “ဂျီဆွိ” ဟု ခေါ်ဆိုရသည်။
ထိုသို့ မဟုတ်ဘဲ လောက်စာလုံးကို ပစ်လိုက်သောအခါ သုံးလုံးစလုံးသည် မဝင်ဘဲ အပြင်သို့ ရောက်သွားပါက “ဘေးဆွိ” ဟု ခေါ်သည်။
ထိုဘေးဆွိသည် ဤကစားနည်းတွင် တန်ဖိုးအနိမ့်ဆုံး ဖြစ်သည်။
အနိုင်အရှုံးသတ်မှတ်ခြင်း အနိုင်အရှုံးသတ်မှတ်ရာတွင် တန်ဖိုးကြီးသောသူသည် အနိုင်ရ၏။
ဤကစားနည်းတွင် တန်ဖိုး၏ ယူနစ်ကို “ပေါက်” ဟု သုံးနှုန်းကြ၏။
တန်ဖိုးသည် ရှစ်ဖြစ်နေပါက “ရှစ်ပေါက်” ဟု ပြောကြ၏။
တန်ဖိုးအကြီးဆုံးမှ အငယ်ဆုံးသို့ အစဉ်အတိုင်း ရေတွက်ပါက ဂျီဆွိ၊ ဂျီ၊ ဆွိ၊ ၉၊ ၈၊ ၇၊ ၆၊ ၅၊ ၄၊ ၃၊ ၂၊ ၁၊ ၁၀ နှင့် “ဘေးဆွိ” တို့ ဖြစ်ကြသည်။
ဂျီဆွိသည် ဂျီကျင်းတွင် သုံးလုံးစလုံး ဝင်နေသည့်အခါမျိုး ဖြစ်သည်။
ဂျီသည် ဂျီကျင်းတွင် တစ်လုံး (သို့) နှစ်လုံး ဝင်နေသည့်အခါမျိုး ဖြစ်သည်။
ဝင်သည့်အရေအတွက် များသောသူသည် အနိုင်ရပေသည်။
ဆွိသည် အထက်တွင် ပြခဲ့သည့်အတိုင်း သုံးလုံးဝင်သည့်အခါမျိုး ဖြစ်၏။
ဤဆွိတွင် “၁ − ဆွိ” သည် အကြီးဆုံး ဖြစ်၏။
ထို့နောက်မှ အစဉ်လိုက် “၂− ဆွိ” ၊ “၃ − ဆွိ” မှ “၆ − ဆွိ” ဖြစ်လေသည်။
“၆ − ဆွိ” သည် တန်ဖိုးအနည်းဆုံး ဖြစ်၏။
၉ တန်ဖိုးတွင် နှစ်မျိုးရှိ၏။
“ရိုးရိုးကိုး” နှင့် “စီနီယမ်ကိုး” ဖြစ်၏။
“စီနီယမ်ကိုး” သည် “ရိုးရိုးကိုး” ထက် တန်ဖိုးကြီးမြင့်၏။
၂ ကျင်း ၃ ကျင်း နှင့် ၄ ကျင်းတို့တွင် ဝင်ပါက စီနီယမ်ကိုး ဖြစ်၏။
(၂+၃+၄ = ၉) အခြားတန်ဖိုးများ ဖြစ်သည့် ၈ မှ ၁ အထိမှာမူ ကိန်းဂဏန်းတန်ဖိုးများအတိုင်း ဖြစ်၏။
ဤတွင် တန်ဖိုးများ တွက်ချက်သည့်အခါ စုစုပေါင်းတန်ဖိုးသည် ၁၂ ဖြစ်နေပါက တန်ဖိုးသည် (၂) ဟု ယူရသည်။
၁၅ ဖြစ်နေပါက “၅” ဟု ယူရသည်။
၁၀ သို့မဟုတ် “ဘူ” သည် စုစုပေါင်းတန်ဖိုးသည် တစ်ဆယ်ဖြစ်နေသည့်အခါတွင် ဖြစ်၏။
ဥပမာ (၄+၃+၃ = ၁၀)၊ (၅+၅ = ၁၀)။
ဘေးဆွိသည် သုံးလုံးစလုံး မည်သည့်ကျင်းထဲသို့မျှ မဝင်သည့်အခါမျိုး ဖြစ်၏။
ကစားသည့် ပုံစံ ကစားမည့်သူသည် ပစ်ရန်စည်းသားထားသည့်နေရာတွင် ဘယ်ခြေနှင့် ညာခြေတို့ကို ထားကာ ကျင်းအတွင်းသို့ လောက်စာလုံး (၃) လုံးကို လှမ်းပစ်ထည့်ရ၏။
ထိုသို့ ပစ်ထည့်ရာတွင် တစ်လုံးချင်း ပစ်၍ ကစားသည့်အခါလည်း ရှိ၏။
ထိုသို့ မဟုတ်ဘဲ (၂) လုံးပူး တစ်ပြိုင်တည်း ပစ်၊ ထို့နောက်မှ တစ်လုံးပစ်သည့် အခါ (သို့) တစ်လုံး အရင်ပစ်၊ ထို့နောက်မှ (၂) နှစ်လုံးပူး တစ်ပြိုင်တည်း ပစ်သည့် အခါလည်း ရှိ၏။
သုံးလုံးစလုံးတစ်ပြိုင်တည်း ပစ်သည့်နည်းတို့ ဖြစ်သည်။
ထိုသို့ဖြင့် ပစ်ပုံပစ်နည်း သုံးမျိုး ရှိပေသည်။
ကစားရာတွင် တစ်ယောက်က ဒိုင်ခံကာ ကစားသည့်နည်းလည်း ရှိ၏။
ထို့ပြင် ညီတူညီမျှ လောင်းကြေးထပ်ကာ ကစားသည့်အခါမျိုး ရှိ၏၊ ဤသို့ ကစားသည်ကိုပင် “ဥဖောက်” သည်ဟု ခေါ်ဝေါ်ကြ၏။
လောင်းကြေး များသောအားဖြင့် ကလေးများ ကစားသဖြင့် လောက်စာလုံးကိုသာ လောင်းကြေးအဖြစ်ထား၍ ကစားကြသည်။
လောင်းကြေးသည် အလုံးအရေအတွက်ဖြင့် ရေတွက်၍ ကစားကြသည်။
ထိုသို့ မဟုတ်ပါက “အဖို” ဖြင့် ကစားကြသည်။
တစ်ဖိုတွင် လေးလုံး ပါဝင်သည်။
(အဖိုသည် သုံးလုံးကို ဖိုခနောက်ဆိုင်ထားပြီး အပေါ်မှ တစ်လုံးတင်ထားဟန် ဖြစ်၏။
) ကိုးကား Category:ကလေးဘဝ။
အာဆင်နယ် အမျိုးသမီးဘောလုံးအသင်း() သည် အင်္ဂလန်နိုင်ငံမှ အမျိုးသမီးဘောလုံးအသင်း ဖြစ်သည်။
၁၉၈၇ ခုနှစ်တွင် စတင်တည်ထောင်ခဲ့ပြီး အင်္ဂလိပ်အမျိုးသမီးဘောလုံးလောက၏ အအောင်မြင်ဆုံးအသင်းဖြစ်သည်။
သမိုင်းကြောင်း ၁၉၈၇ ခုနှစ်တွင် Arsenal Ladies Football Club အမည်ဖြင့် စတင်တည်ထောင်ခဲ့သည်။
သူတို့၏ ပထမဆုံးဖလားအနေဖြင့် ၁၉၉၁-၁၉၉၂ Women's League Cup ရရှိမှုဖြစ်ပြီး ၁၉၉၂ ခုနှစ်တွင် Women's Premier League ကို တန်းတက်ခဲ့သည်။
ထိုနှစ်တွင် အသင်းကို အပျော်တမ်းအသင်းမှ Semi-pro အဆင့်ပြောင်းလဲပြီး လစာများပေးခဲ့သည်။
အိမ်ကွင်းနှင့်ဝတ်စုံကို အမျိုးသားအသင်းနည်းတူ အသုံးပြုခဲ့သည်။
၂၀၁၀ ခုနှစ်အရောက်တွင် ၁၇ ရာသီအတွင်း ချန်ပီယံ ၁၂ ကြိမ်၊ ဒုတိယ ၃ ကြိမ် ရပ်တည်ခဲ့သည်။
တန်းတက်တက်ခြင်း ချန်ပီယံဖြစ်ခဲ့သောအသင်းအဖြစ် မှတ်တမ်းဝင်ခဲ့သည်။
ထို့အပြင် ၂၀၀၄ မှ ၂၀၁၀ အထိ ချန်ပီယံ ၇ ကြိမ်ဆက်တိုက်ရရှိခဲ့ပြီး ချန်ပီယံဘွဲ့ကို အရှည်ကြာဆုံး ထိန်းသိမ်းနိုင်သော အသင်းဖြစ်လာသည်။
၂၀၁၆ အပြီးတွင် အက်ဖ်အေဖလား ၁၄ ကြိမ်၊ ပရီးမီးယားလိဂ်ဖလား ၁၀ ကြိမ် ရရှိခဲ့သည်။
ထို ၂ ခုကို တစ်နှစ်ထဲ ပူးတွဲချန်ပီယံအဖြစ် ၈ကြိမ် (၉၂-၉၃၊ ၉၄-၉၅၊ ၀၀-၀၁၊ ၀၃-၀၄၊ ၀၅-၀၆၊ ၀၆-၀၇၊ ၀၇-၀၈၊ ၀၈-၀၉) လိဂ်ဖလားအပါအဝင် ပြည်တွင်းဖလားချန်ပီယံ ၄ ကြိမ်တို့ ဖြစ်သည်။
၂၀၀၆-၂၀၀၇ ရာသီသည် အသင်း၏ အအောင်မြင်ဆုံးရာသီ ဖြစ်ခဲ့သည်။
ပြည်တွင်းဖလား ၃ လုံးအပြင် ချန်ပီယံလိဂ်ပါ ရယူနိုင်ခဲ့သည်။
ချန်ပီယံလိဂ်ဖလားရခဲ့သော ပထမဆုံးအင်္ဂလန်ကလပ် ဖြစ်လာသည်။
ထို့အပြင် ကွန်မြူနတီဒိုင်း၊ london county FA women's cup တို့ကိုပါ ရယူခဲ့သည်။
တစ်ရာသီအတွင်း ရယူနိုင်မည့် ဖလား ၆ လုံးကို ရယူနိုင်ခဲ့ခြင်းဖြစ်သည်။
ထိုရာသီ၏ လိဂ်ပြိုင်ပွဲပေါင်း ၂၂ ပွဲကို ၁၀၀% အပြည့်အနိုင်ရပြီးစုစုပေါင်း ၁၁၉ ဂိုးသွင်းယူပြီး ပေးဂိုး ၁၀ ဂိုးသာပေးခဲ့ရသည်။
ထိုနှစ်တွင် professional အသင်း ဖြစ်လာသည်။
အားကစားသတင်းထောက်များကပေးသော ကော်မတီဆုကို ပါရခဲ့သည်။
၂၀၀၇-၂၀၀၈ ချန်ပီယံလိဂ်၊ ကွာတားဖိုင်နယ်တွင် အိုလံပီယာကော့ကို ရှုံးနိမ့်ပြီး ချန်ပီယံလိဂ် ချန်ပီယံဘွဲ့ကို ကာကွယ်နိုင်ခြင်းမရှိခဲ့ပေ။
လိဂ်ဖလားဗိုလ်လုပွဲတွင်လည်း အဲဗာတန်အသင်းကို ရှုံးနိမ့်ခဲ့ပြီး ဒုတိယဖြင့်သာ ကျေနပ်ခဲ့ရသည်။
သို့သော် ပရီးမီးယားလိဂ်ချန်ပီယံဘွဲ့ကို ၅ နှစ်ဆက်ထိန်းထားခဲ့ပြီး ၂၂ ပွဲတွင် ပွဲ ၂၀ နိုင်ပြီး ၂ ပွဲသရေကျခဲ့သည်။
အက်ဖ်အေချန်ပီယံလည်း ဖြစ်ခဲ့သည်။
၂၀၀၈-၂၀၀၉ ရာသီတွင် အဲဗာတန်အသင်းကို ရှုံးနိမ့်ပြီး ၂၀၀၃ မှ ၂၀၀၉ အထိ ပရီးမီးယားလိဂ် ၅ ရာသီဆက်တိုက် ၁၀၈ ပွဲ ရှုံးပွဲမရှိစံချိန် ပျက်ခဲ့ရသည်။
ထို့အပြင် ၂၀၀၅ နိုဝင်ဘာမှ ၂၀၀၈ ဧပြီအထိ ၅၁ ပွဲဆက်တိုက် အနိုင်ရခဲ့ပြန်သည်။
နိုင်ပွဲဆက်မှုပျက်ခဲ့သော်လည်း ထိုနှစ်တွင် ပြည်တွင်းဖလား ၃ လုံးကို စတုတ္ထအကြိမ်အဖြစ် ရယူခဲ့သည်။
ထိုရာသီအပြီးတွင် အသင်း၏ အအောင်မြင်ဆုံးနည်းပြကြီး ဗစ်အေကာ အနားယူခဲ့သည်။
သူ့နေရာကို တိုနီဂါဗေ့စ်က တက်ခံခဲ့ပြီး ၈ လအကြာ ၂၀၁၀ ဖေဖော်ဝါရီလတွင် ပြင်ပဖိအားများပြားလှ၍ အနားယူခဲ့သည်။
သူ့နေရာကို အရံနည်းပြ လော်ရာဟာဗေးက ဆက်ခံကာ တိုနီမှာ အရံအသင်းနည်းပြ ဖြစ်လာသည်။
နောက်တစ်လတွင် အင်္ဂလန်နိုင်ငံ အမျိုးသမီးဘောလုံးအဖွဲ့ချုပ် (FA WSL) က အင်္ဂလန်နိုင်ငံ အမျိုးသမီးဘောလုံးလောက တည်ထောင်သူအဖွဲ့အနေဖြင့် စာရင်းသွင်းခဲ့သည်။
FA WSL အထိမ်းအမှတ်ပွဲကို ၂၀၁၁ နွေရာသီတွင် ကျင်းပခဲ့ပြီး အာဆင်နယ်ကပင် ၃ နှစ်ဆက်တိုက် အနိုင်ရခဲ့သည်။
နည်းပြ ဟာဗေးက အာဆင်နယ်၏ ၈ နှစ်ဆက်တိုက် ပရီးမီးယားလိဂ်ဖလား (သူ၏ပွဲဦးထွက်ဖလား)ကို ရယူနိုင်ခဲ့ပြီး ချန်ပီယံလိဂ်ဝင်ခွင့်ပါ ရခဲ့သည်။
WSL ဖလား၊ အင်ဖ်အေဖလား၊ continental ဖလားတို့ကို ၂၀၁၁ တွင် ရယူခဲ့သည်။
၃ နှစ်အကြာ ၂၀၁၃ တွင် ဟာဗေးအနားယူပြီး နောက်ထပ်အမျိုးသမီးနည်းပြ ရှယ်လေကာက တာဝန်ယူခဲ့သည်။
အက်ဖ်အေဖလား ၂ ကြိမ်၊ continental ဖလားတစ်ကြိမ် ရခဲ့သည်။
၂၀၁၃ ရာသီတွင် ပရီးမီးယားလိဂ်တွင် တတိယနေရာသာ ရခဲ့သည်။
၂၀၁၄ ရာသီ၏ အစ ၄ ပွဲတွင် တစ်မှတ်သာရခဲ့ပြီး ချန်ပီယံလိဂ်မှ စောလျင်စွာထွက်ခဲ့ရ၍ ရှယ်လေကာ ထွက်ခဲ့ရသည်။
၂၀၁၄ ဇွန်လ ၁ ရက်တွင် အက်ဖ်အေဖလားရခဲ့သည်။
အမျိုးသားအသင်း၏ အက်ဖ်အေဖလားရယူအပြီး ၂ ပတ်အကြာတွင် ရယူခဲ့၍ အမျိုးသားအသင်းရော အမျိုးသမီးအသင်းပါ အက်ဖ်အေဖလား တစ်ပြိုင်နက် ရခဲ့ခြင်းဖြစ်သည်။
၂၀၁၇ ဇူလိုင်လတွင် Arsenal Women Football Club အဖြစ် အမည်ပြောင်းခဲ့သည်။
ကစားသမားများ thumb လက်ရှိကစားသမားစာရင်း အောင်မြင်မှုများ ပြည်တွင်း FA Women's Super League: (၂) ၂၀၁၁၊ ၂၀၁၂ FA Women's Premier League National Division: (၁၂) (record) ၁၉၉၂-၁၉၉၃၊ ၁၉၉၄-၁၉၉၅၊ ၁၉၉၆-၁၉၉၇၊ ၂၀၀၀-၂၀၀၁၊ ၂၀၀၁-၂၀၀၂၊ ၂၀၀၃-၂၀၀၄၊ ၂၀၀၄-၂၀၀၅၊ ၂၀၀၅-၂၀၀၆၊ ၂၀၀၆-၂၀၀၇၊ ၂၀၀၇-၂၀၀၈၊ ၂၀၀၈-၂၀၀၉၊ ၂၀၀၉-၂၀၁၀ FA Women's Cup: (၁၄) (record) ၁၉၉၂-၁၉၉၃၊ ၁၉၉၄-၁၉၉၅၊ ၁၉၉၇-၁၉၉၈၊ ၁၉၉၈-၁၉၉၉၊ ၂၀၀၀-၂၀၀၁၊ ၂၀၀၃-၂၀၀၄၊ ၂၀၀၅-၂၀၀၆၊ ၂၀၀၆-၂၀၀၇၊ ၂၀၀၇-၂၀၀၈၊ ၂၀၀၈-၂၀၀၉၊ ၂၀၁၀-၂၀၁၁၊ ၂၀၁၂-၂၀၁၃၊ ၂၀၁၃-၂၀၁၄၊ ၂၀၁၅-၂၀၁၆ FA WSL Cup: (၅) (record) ၂၀၁၁၊ ၂၀၁၂၊ ၂၀၁၃၊ ၂၀၁၅၊ ၂၀၁၈ FA Women's Premier League Cup: (၁၀) (record) ၁၉၉၁-၁၉၉၂၊ ၁၉၉၂-၁၉၉၃၊ ၁၉၉၃-၁၉၉၄၊ ၁၉၉၇-၁၉၉၈၊ ၁၉၉၈-၁၉၉၉၊ ၁၉၉၉-၂၀၀၀၊ ၂၀၀၀-၂၀၀၁၊ ၂၀၀၄-၂၀၀၅၊ ၂၀၀၆-၂၀၀၇၊ ၂၀၀၈-၂၀၀၉ FA Women's Community Shield: (၅) (record) ၂၀၀၀ (shared) ၂၀၀၁၊ ၂၀၀၅၊ ၂၀၀၆၊ ၂၀၀၈ ဥရောပ UEFA Women's Champions League: (၁) :၂၀၀၆-၂၀၀၇ ကောင်တီ London County FA Women's Cup: (၁၀) (record) ၁၉၉၄-၁၉၉၅၊ ၁၉၉၅-၁၉၉၆၊ ၁၉၉၆-၁၉၉၇၊ ၁၉၉၉-၂၀၀၀၊ ၂၀၀၃-၂၀၀၄၊ ၂၀၀၆-၂၀၀၇၊ ၂၀၀၇-၂၀၀၈၊ ၂၀၀၈-၂၀၀၉၊ ၂၀၀၉-၂၀၁၀၊ ၂၀၁၀-၂၀၁၁ ကိုးကား Category:အာဆင်နယ် ဘောလုံးအသင်း။
အာဆင်နယ်ဘောလုံးအသင်း ပြတိုက်သည် လန်ဒန်၊​ဟောလ​ဝေးရှိ ပြတိုက်ဖြစ်သည်။
ထိုပြတိုက်တွင် အာဆင်နယ်အသင်း၏ ​အောင်မြင်မှုများ၊မှတ်တမ်းများကို ပြသထားသည်။
၁၉၇၁ အက်ဖ်​အေဖလားဗိုလ်လုပွဲတွင် ချာလီ​ဂျော့ခ်ဝတ်ဆင်ခဲ့​သော အဝတ်၊​သောမတ်၏ ဖိနပ် စသည်တို့ပါ ပါဝင်သည်။
ယခုအခါ ထိုပြတိုက်သည် အီးမရိတ်​ဘောလုံးကွင်း၏​မြောက်ဘက် ​မြောက်တြိဂံအ​ဆောက်အအုံတွင်ရှိသည်။
၁၉၉၃မှ ၂၀၀၆အထိ ဟိုက်ဘူရီကွင်း၏​​မြောက်ဘက်ပွဲကြည့်စင်​နေရာတွင် ရှိသည်။
တစ်နှစ်အတွင်း လာ​ရောက်လည်ပတ်သူ ၁၂၀၀၀၀ရှိသည်။
ပြတိုက်မှာ​နေ့တိုင်းဖွင့်သည်။
ပွဲရှိ​သော​နေ့များတွင် နံနက်၁၀နာရီမှ ပွဲမစမီ နာရီဝက်အလိုထိဖွင့်သည်။
၉၀၃၇၇ ဆဒ်နာ (သင်္ကေတ: 16px|⯲)U+2BF2 ⯲. David Faulks (2016) 'Eris and Sedna Symbols,' L2/16-173R, Unicode Technical Committee Document Register. သည် နေအဖွဲ့အစည်း အပြင်နားရှိ ကြီးမားသော ဂြိုဟ်ငယ်တစ်ခုဖြစ်ပြီး ၂၀၁၅ ခုနှစ်အရ ယင်းသည် နေမှ အကွာသို့ (နက်ပကျွန်းဂြိုဟ်ထက် ၃ ဆ ပိုမိုဝေးကွာ) ရောက်ရှိလျက်ရှိသည်။
ဆဒ်နာ၏ မျက်နှာပြင်သည် ရေ၊ မီသိန်း အစိုင်အခဲ နိုက်ထရိုဂျင်နှင့် ရေခဲများဖြင့် ဖုံးလွှမ်းလျက်ရှိပြီး နေအဖွဲ့အစည်းရှိ အနီရောင် အသမ်းဆုံး အရာဝတ္ထုတစ်ခုဖြစ်သည်။
ယင်းသည် ဂြိုဟ်ပုတစ်ခုလည်း ဖြစ်နိုင်ခြေရှိပြီး ဂြိုဟ်ရံလ မရှိပေ။
နေမှ အဝေးဆုံးပတ်လမ်းသည် ၉၃၇ AU ကွာဝေးပြီး နေအဖွဲ့အစည်းရှိ ကာလကြာရှည် ကြယ်တံခွန်များထက် ပိုမိုဝေးကွာသည်။
၂၀၁၄ ခုနှစ်အရ ဆဒ်နာသည် နေမှ ၈၆.၃ AU ကွာဝေးသည်။
လက်ရှိတွင် နေအဖွဲ့အစည်းရှိ အဝေးကွာဆုံး ဂြိုဟ်ပုများဖြစ်သော အဲရစ်သည် ဆဒ်နာထက် နေမှ ၉၆.၄ AU ကွာဝေးလျက်ရှိသည်။
အဲရစ်သည် နေမှ အဝေးဆုံးအကွာအဝေးသို့ ရောက်ရှိရန် နီးကပ်လျက်ရှိပြီး ဆဒ်နာသည် နေနှင့် အနီးဆုံးအကွာအဝေးသို့ ချဉ်းကပ်လျက်ရှိသည်။
ဆဒ်နာသည် နေအဖွဲ့အစည်းရှိ အလျင်မြန်ဆုံး အရာဝတ္ထုအဖြစ် ၂၁၁၄ ခုနှစ်တွင် အဲရစ်ကို ကျော်တက်သွားမည်ဖြစ်သည်။
ဆဒ်နာ၏ ဂြိုဟ်ပတ်လမ်းကြောင်းသည် ရှည်လျားလှပြီး နေအား တစ်ပတ် လှည့်ပတ်မိရန် နှစ်ပေါင်း ၁၁၄၀၀ ကြာမြင့်ကာ နေနှင့် အနီးဆုံး အကွာဝေးမှာ ၇၆ AU ဖြစ်သည်။
နက္ခတ္တပညာရှင် Michael E. Brown က ပုံမှန်မဟုတ်သော ဂြိုဟ်ပတ်လမ်းကြောင်းရှိ ဆဒ်နာအား ရှာဖွေတွေ့ရှိမှုသည် အရေးကြီးပြီး နေအဖွဲ့အစည်း၏ မူလဇာတိအား ဖော်ထုတ်ရာတွင် အထောက်အကူ ပြုသည်ဟု ယူဆသည်။
Chang, Kenneth, Ninth Planet May Exist Beyond Pluto, Scientists Report, New York Times, 21 January 2016, page A1 မှတ်စု ကိုးကား ကဏ္ဍ:နေအဖွဲ့အစည်း Category:ဂြိုဟ်ငယ်များ ကဏ္ဍ:ဂြိုဟ်သိမ်ဂြိုဟ်မွှားများ။
ဥက္ကာခဲမှုန် များသည် ကြယ်တံခွန်၊ ဥက္ကာပျံနှင့် ဥက္ကာခဲတို့၏ အပိုင်းအစများဖြစ်ပြီး ကမ္ဘာ့လေထုသို့ ဝင်ရောက်ကာ ကြယ်ကြွေခြင်းဖြစ်စဉ်များအဖြစ် ကောင်းကင်ယံတွင် မြင်တွေ့ရသည်။
ဥက္ကာခဲမှုန်များကို အမျိုးအစား ၃ ခု ခွဲခြားနိုင်ပြီး ကျောက်ခဲဖြင့် တည်ဆောက်ထားသော ဥက္ကာခဲမှုန်၊ သံသတ္တုဖြင့် ဖွဲ့စည်းထားသော ဥက္ကာခဲမှုန်နှင့် ကျောက်ခဲ-သံသတ္တုဖြင့် ဖွဲ့စည်းထားသော ဥက္ကာခဲမှုန်တို့ဖြစ်ကြသည်။
အချို့သော ဥက္ကာခဲမှုန်များသည် ကြီးမားပြီး မီးတောက်ပေါက်ဝများကို ဖြစ်စေသည်။
ကမ္ဘာပေါ်တွင် ကျရောက်သည့် ဥက္ကာခဲမှုန်များ မဟုတ်ဘဲ လကမ္ဘာနှင့် အင်္ဂါဂြိုဟ်တို့၌လည်း ကျရောက်သည်ကို တွေ့ရှိရသည်။
A meteoroid shown entering the atmosphere, becoming visible as a meteor and hitting the Earth's surface as a meteorite. ဥက္ကာခဲ () ဆိုသည်မှာ အပြင်ဘက် အာကာသရှိ သေးငယ်သော ကျောက်ခဲ သို့မဟုတ် သတ္တုဆန်သော ကိုယ်ထည်ဖြစ်သည်။
ဥက္ကာခဲများသည် ဥက္ကာပျံများထက် သေးငယ်ပြီး စပါးစေ့ အရွယ်အစားမှ ၁ မီတာအရွယ်အစား ရှိကြသည်။
ဤအရွယ်အစားထက် ပိုသေးသောအရာများကိုမူ မိုက်ခရို ဥက္ကာခဲ သို့မဟုတ် ကြယ်ဖုန်မှုန်များအဖြစ် သတ်မှတ်သည်။
) အများစုမှာ ကြယ်တံခွန် သို့မဟုတ် ဥက္ကာပျံများမှ အစိတ်အပိုင်းများဖြစ်ပြီး အခြားများမှာ လကမ္ဘာ သို့မဟုတ် အင်္ဂါဂြိုဟ်ကဲ့သို့သော ကိုယ်ထည်များနှင့် ထိတိုက်မိရာမှ လွင့်စဉ်လာသော အစိတ်အပိုင်းများဖြစ်သည်။
ဥက္ကာခဲများ ကမ္ဘာ့လေထုသို့ ဝင်လာသောအခါ အမြန်နှုန်းသည် တစ်စက္ကန့်လျင် ၂၀ ကီလိုမီတာဖြစ်လာပြီး ပူပြင်းလာကာ ကမ္ဘာ့ကောင်းကင်ယံ၌ ကြယ်ကြွေခြင်းအဖြစ် တွေ့ရသည်။
ကမ္ဘာ့လေထုထဲသို့ ဝင်လာပြီး မြေပြင်ပေါ်သို့ ကျရောက်လာသောအရာကိုမူ ဥက္ကာခဲမှုန် (Meteorite) ဟုခေါ်သည်။
ဥက္ကာခဲနှင့် အခြားသော အာကာသ ဖုန်မှုန်များ ခန့်မှန်းခြေ နှစ်စဉ် ၁၅၀၀၀ တန် ကမ္ဘာ့လေထုသို့ ဝင်ရောက်သည်။
အာဆင်နယ်အသင်း၏ သမိုင်းကြောင်းတွင် များသောအားဖြင့် အိမ်ကွင်းဝတ်စုံမှာ အနီရောင်တောက်တောက်နှင့် အဖြူရောင်ဘောင်းဘီ၊ အဖြူရောင်ခြေအိတ်များ ဖြစ်သည်။